Kristiansen vant sitt første, og nå eneste, NM-gull i styrkeløft i 1986, med 760 kg sammenlagt i klasse -100 kg. Han fikk imidlertid sitt definitive gjennombrudd i 1987. Under styrkeløft-NM i Brumunddal dette året vant han , for å ha vært beste løfter uavhengig av vektklasse. Hans 882,5 kg sammenlagt var ny norsk og nordisk sammenlagtrekord i klasse -110 kg, og dessuten satte han ny norsk og nordisk rekord i markløft med 370 kg i et fjerde godkjent rekordforsøk. Måneden etter, i mai 1987, tok Kristiansen sølvmedalje sammenlagt i styrkeløft-EM i England, med 875 kg sammenlagt. I juni 1987 ble han imidlertid tatt i dopingkontroll, og deretter dømt og utestengt for bruk av anabole steroider. Han hadde to måneder tidligere, under NM i Brumunddal, uttalt følgende om «denslags folk» som doper seg: «Hadde jeg fått tak i en av dem, skulle jeg vridd nakken pån». Kristiansen har ikke deltatt i styrkeløft-konkurranser etter dopingutestengelsen.